CELEX: 31984D0148
Language: el
Date: 1984-03-05 00:00:00
Title: 84/148/ΕΟΚ: Απόφαση της Επιτροπής της 5ης Μαρτίου 1984 για την έγκριση προγράμματος σχετικά με τη μεταποίηση και την εμπορία των ανθέων και των διακοσμητικών φυτών στην περιφέρεια της Πούλιας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)

Avis juridique important

|

31984D0148

84/148/ΕΟΚ: Απόφαση της Επιτροπής της 5ης Μαρτίου 1984 για την έγκριση προγράμματος σχετικά με τη μεταποίηση και την εμπορία των ανθέων και των διακοσμητικών φυτών στην περιφέρεια της Πούλιας, σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 073 της 16/03/1984 σ. 0081 - 0081

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαρτίου 1984  για την έγκριση προγράμματος σχετικά με τη μεταποίηση και την εμπορία των ανθέων και των διακοσμητικών φυτών στην περιφέρεια της Πούλιας, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ιταλική γλώσσα είναι το μόνο αυθεντικό)  (84/148/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,  Εκτιμώντας:  ότι, στις 13 Σεπτεμβρίου 1983, η ιταλική κυβέρνηση ανακοίνωσε το πρόγραμμα σχετικά με τη μεταποίηση και την εμπορία των ανθέων και των διακοσμητικών φυτών στην περιφέρεια της Πούλιας·  ότι το εν λόγω πρόγραμμα αφορά την ανάπτυξη των δραστηριοτήτων παραγωγής και εμπορίας των ανθέων και των προϊόντων, μεταξύ άλλων με τη δημιουργία τοπικών κέντρων εμπορίας, τη δημιουργία ή τον εκσυγχρονισμό των αγορών και των καταστημάτων προετοιμασίας, αποθήκευσης και συσκευασίας· ότι, συνεπώς, το τμήμα αυτό του προγράμματος αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι η έγκριση του προγράμματος δεν επηρεάζει τις αποφάσεις που πρέπει να ληφθούν βάσει του άρθρου 14 του κανονισμού (ΕΟΚ) αριθ. 355/77 σχετικά με την κοινοτική χρηματοδότηση των σχεδίων, ιδίως όσον αφορά την εξακρίβωση επενδύσεων που μπορούν να ληφθούν υπόψη για συνδρομή του FEOGA, βάσει του άρθρου 6 του κανονισμού αυτού·  ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατό να επιτευχθούν στον προαναφερθέντα τομέα· ότι το σχέδιο για την εφαρμογή του προγράμματος δεν υπερβαίνει την προθεσμία που καθορίστηκε στο άρθρο 3 παράγραφος 1 περίπτωση ζ) του εν λόγω κανονισμού·  ότι πρέπει να περιοριστεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εγκρίνεται το πρόγραμμα σχετικά με τη μεταποίηση και την εμπορία των ανθέων και των διακοσμητικών φυτών στην περιφέρεια της Πούλιας, που ανακοίνωσε η ιταλική κυβέρνηση στις 13 Σεπτεμβρίου 1983, σύμφωνα με τον κανονισμό (ΕΟΚ) αριθ. 355/77.  2. Η έγκριση του προγράμματος αφορά μόνο τα σχέδια που υποβάλλονται πριν από τις 30 Απριλίου 1984.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 5 Μαρτίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 332 της 27. 11. 1982, σ. 1.